17/06/2014 | Administración LocalMunicipal
Cambre
Bases II Concurso de Carteis das Festas de Santa María de Cambre 2014

O alcalde do Concello de Cambre, mediante resolución de data 13 de xuño de 2014, aprobou a convocatoria e as bases que rexerán o II Concurso de Carteis das Festas de Santa María de Cambre 2014 e que se fan públicas para coñecemento xeral: A Área de Cultura e Turismo do Concello de Cambre organiza o II Concurso de carteis das festas de Santa María de Cambre 2014, co fin de elixir a imaxe oficial das festas patronais de Santa María de Cambre no ano 2014. Poderán participar todas aquelas persoas, deseñadores, artistas ou afeccionados, que teñan interese en presentar as súas propostas. Só se admitirá un traballo por autor/a. - Prazo de inscrición e de recepción de traballos: a partir da publicación das bases na web do Concello e no B. O. P. ata o 17 de xullo de 2014 - Fallo do xurado e comunicación ao gañador/a: 22 de xullo de 2014 Para concursar deberase cumprimentar obrigatoriamente unha solicitude de inscrición dispoñible en http://www.cambre.org e nos rexistros municipais. A solicitude, xunto coa obra en formato dixital, poderá presentarse nalgún dos rexistros do Concello de Cambre, ou en calquera dos establecidos no artigo 38.4 da Lei 30/1992, de 26 de novembro, LRXAP-PAC. De ser enviada por correo ordinario a data a ter en conta será a de recepción no rexistro do Concello de Cambre. Neste último caso, no sobre deberá vir indicado “II CONCURSO DE CARTEIS DAS FESTAS DE SANTA MARÍA DE CAMBRE 2014”. A dirección será a seguinte: Concello de Cambre, Adro núm.1, 15660 Cambre, A Coruña. Os carteis deben ser orixinais e inéditos e as imaxes incluídas non deben supoñer plaxio de obras publicadas por outros artistas. En ningún caso se admitirán carteis nos cales foran utilizadas imaxes doutros autores ou institucións. Os carteis deberán incluir o seguinte texto: FESTAS DE SANTA MARÍA DE CAMBRE 2014. As datas: 14, 15, 16 e 17 DE AGOSTO. O texto estará escrito en lingua galega. Tamén incluirá a imaxe corporativa do Concello de Cambre (pódese descargar na páxina web do Concello de Cambre premendo en concello no menu de inicio), que deberá verse con claridade. Os traballos deberán presentarse en formato vectorial (Corel Draw, Illustrator ou Freehand). As imaxes que se vaian usar deberán estar en jpeg ou tiff a 300 PPP e CMYK e as tipografías deberán estar sin trazar. O Concello de Cambre utilizará a imaxe gañadora para a difusión das Festas de Santa María de Cambre 2014, podendo empregala cando o considere oportuno, podendo reproducila, adaptala e aplicala a cantos formatos requira sen necesidade de pedir autorización ao/á autor/a. O xurado estará presidido polo concelleiro delegado da área, con voz pero sen voto, e estará formado por tres persoas do eido das artes plásticas, actuando como secretario un funcionario municipal da Área de Cultura. O fallo do xurado será inapelable, puidendo declararse deserto o premio. O xurado e a organización do certame están facultados para tomar as decisións que consideren oportunas ante a aparición dalgún imprevisto non recollido expresamente nas presentes bases. O concurso estará dotado cun único premio; a contía do mesmo será de 300 euros. O nome do/a gañador/a do concurso publicarase o 23 de xullo na páxina web do Concello de Cambre. Ao premio practicaránselle as retencións legalmente establecidas. Con carácter previo á concesión comprobarase de oficio que o premiado estea ao corrente das súas obrigas coa Axencia Tributaria, e a Seguridade Social, e coa facenda local. O feito de participar no presente certame supón a plena aceptación do contido destas bases.” Cambre, 13 de xuño de 2014 O alcalde Manuel Rivas Caridad